辛尼奧路傷勢嚴重 或無緣歐國盃
2024年05月15日 18:02
東網電視
更多新聞短片
尼高路辛尼奧路(右)起碼需要休息1個月。(Getty Images)
阿士東維拉上場英超對利物浦，中場尼高路辛尼奧路後備上陣僅14分鐘就傷出，根據意大利傳媒報道，呢位24歲新星傷勢嚴重，預料好大機會無法為意大利出戰今屆歐國盃決賽周。
據悉尼高路辛尼奧路腳部有輕微骨折情況，雖然仲未確定需要抖幾耐，但根據過往經驗，呢種傷勢起碼需要休息1個月。歐國盃將於6月14日展開，預料意大利主帥史巴列堤唔會冒險揀選1位有傷在身嘅球員入伍。
尼高路辛尼奧路今季被加拉塔沙雷外借去阿士東維拉，英超上陣25次入2球，佢曾經為意大利19次披甲有2球進帳。值得一提，3年前尼高路辛尼奧路同樣因為受傷錯過上屆歐國盃，似乎佢同呢項賽事冇乜緣份。